জ্যাক রুডল্‌ফ
জ্যাকোবাস আন্দ্রিজ জ্যাকুয়েস রুডল্‌ফ (ইংরেজি: Jacques Rudolph; জন্ম: ৪ মে, ১৯৮১) ট্রান্সভাল প্রদেশের স্প্রিংস এলাকায় জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে গ্ল্যামারগন ও টাইটান্সের পক্ষে খেলছেন জ্যাক রুডল্‌ফ। প্রিটোরিয়ায় অবস্থিত জনপ্রিয় ও সুপরিচিত সরকারি আফ্রিকান্স হোয়ের সিউনস্কুলে অধ্যয়ন করেছেন তিনি।